Pue aconseyase'l caltenimientu de los materiales y les formes orixinales de les ferramientes siempre que les posibilidaes estructurales y económiques de los centros puean permitilo, y siempres qu'esti fechu nun conlleve perxuiciu al educandu. Si nun fore asina (cualesquier d'estos aspeutos) sedría conveniente desenrollar una adautación del material cola fin de poder trabayar con estes actividaes anque les sos carauterístiques pudieren impedilo nun principiu, o anque se detectaren nelles elementos hixénico-sanitarios contraproducentes. Más alantre falaremos de l'adautación.